Diari Oficial de la Generalitat Valenciana


Sumari del DOGV 8008, del 27-03-2017 (2017/2500)

RESOLUCIÓ de 9 de març de 2017, de la Presidència de la Generalitat, per la qual es convoquen quatre beques per a la realització de pràctiques professionals a l'Agència Valenciana de Seguretat i Resposta a les Emergències.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8008

Data del DOGV
:   27-03-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/2500


Data del document
:   09-03-2017

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 9 de març de 2017, de la Presidència de la Generalitat, per la qual es convoquen quatre beques per a la realització de pràctiques professionals a l'Agència Valenciana de Seguretat i Resposta a les Emergències. [2017/2500]  
En virtut de l'article 12.1.o de la Llei 5/1983, de 30 de desembre, del Consell, li correspon al president de la Generalitat «exercir totes les facultats i atribucions que li corresponguen d'acord amb les disposicions vigents, així com aquelles que no estiguen expressament atribuïdes a altres òrgans o institucions, sense perjuí del que disposa l'article 25 de la present llei.»  
D'una banda, el Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, disposa en l'article 6.1 de l'Agència de Seguretat i Resposta a les Emergències, que sota la dependència del president de la Generalitat, l'Agència de Seguretat i Resposta a les Emergències, i entre altres matèries, assumeix les funcions en matèria de seguretat pública i protecció ciutadana, la de formació de policies locals, personal de serveis essencials i complementaris d'intervenció davant d'emergències i protecció civil.  
D'altra banda, el Decret 151/2015, de 18 de setembre, del Consell, pel qual s'aprova el Reglament orgànic i funcional de la Presidència de la Generalitat, estableix en el capítol VI de l'Agència de Seguretat i Resposta a les Emergències, articles del 30 al 36, les competències i el nivell administratiu d'aquesta.  
La Llei 4/2017, de 3 de febrer, de la Generalitat, crea l'Agència Valenciana de Seguretat i Resposta a les Emergències, adscrita orgànicament al departament del Consell amb competències en matèria de seguretat i gestió de les emergències, a través de la direcció general amb atribucions en aquestes matèries, la qual exercirà les facultats de superior direcció, control i tutela que li atribuïsquen la seua llei de creació i la resta de l'ordenament jurídic.  
En el marc de la política de la Generalitat dirigida a l'especialització de persones amb titulació universitària que han finalitzat els estudis en dates recents i dins de les disponibilitats pressupostàries de l'any 2017, la Presidència de la Generalitat convoca quatre beques per a la realització de pràctiques professionals, de conformitat amb el que estableixen la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, de 17 de novembre, general de subvencions, desplegada pel Reial decret 887/2006, de 21 de juliol, pel qual s'aprova el seu Reglament; el que estableixen el Decret 132/2009, de 4 de setembre, del Consell, pel qual es regula la concessió de beques i el Decret 1/2017, de 23 de gener, del president de la Generalitat, pel qual s'estableixen les bases reguladores per a la concessió de beques per a la realització de pràctiques professionals de persones amb titulació universitària en la Direcció General de l'Agència de Seguretat i Resposta a les Emergències i de conformitat amb el que disposa l??article 28 de la Llei de la Generalitat Valenciana 5/1983, de 30 de desembre, del Consell.  
  
D'acord amb el que disposen els articles descrits en relació amb l'apartat cinqué, punt 2, lletra h de la Resolució de 12 de febrer de 2016, de delegació d'atribucions, resolc:  
  
Primer. Convocatòria  
Convocar, en règim de concurrència competitiva, sota els principis de publicitat, transparència, objectivitat, igualtat i no discriminació, la concessió de quatre beques destinades a persones amb titulació universitària, per a la realització de pràctiques professionals a l'Agència Valenciana de Seguretat i Resposta a les Emergències.  
Aquesta convocatòria té per objecte donar suport a la formació complementària, millora i especialització professional de persones amb titulació universitària, i posar en relació els coneixements adquirits i aquelles noves realitats o perspectives de futur que pogueren derivar-se de la gestió de les polítiques de la Generalitat destinades a la gestió i realització d'activitats formatives en matèries de seguretat, protecció ciutadana i emergències, com ara la realització de treballs i estudis d'investigació relacionats amb aquestes, per a la millora i actualització dels programes docents i processos d'avaluació, la col·laboració en la gestió de la formació impartida en l'IVASPE i la col·laboració en el desenvolupament i difusió de la biblioteca de l'IVASPE i en el Centre d'Investigació en Seguretat i Emergències (CISE).  
  
  
Segon. Dotació pressupostària  
1. Les beques previstes en la present convocatòria es finançaran a càrrec del programa pressupostari de la Presidència de la Generalitat 27.71.10.231.93, del capítol IV, codi línia S7270000, dels pressupostos de la Generalitat per a l'any 2017 i el seu equivalent en el pressupost de la Generalitat de 2018, segons el desglossament inicial següent:  
Import any 2017: 32.000  
Import any 2018: 16.000  
Import total màxim: 48.000  
2. Es procedirà al finançament de la quota empresa de la Seguretat Social de les persones adjudicatàries de la present convocatòria, a càrrec de l'anterior aplicació i codi de línia, pels imports que s'establisquen en la normativa vigent en la matèria, de conformitat amb el Reial decret 1493/2011, de 24 d'octubre, pel qual es regulen els termes i les condicions d'inclusió en el Règim General de la Seguretat Social de les persones que participen en programes de formació, en desplegament del que estableix la disposició addicional tercera de la Llei 27/2011, d'1 d'agost, sobre actualització, adequació i modernització del sistema de Seguretat Social.  
  
Tercer. Bases de la convocatòria  
Les bases de la convocatòria estan regulades en el Decret 1/2017, de 23 de gener, del president de la Generalitat, pel qual s'estableixen les bases reguladores per a la concessió de beques per a la realització de pràctiques professionals de persones amb titulació universitària en la Direcció General de l'Agència de Seguretat i Resposta a les Emergències.  
  
Quart. Objecte i nombre de beques  
La present convocatòria té per objecte la concessió de quatre beques, sota els principis de publicitat, transparència, concurrència competitiva, objectivitat, igualtat i no discriminació, per a la realització de pràctiques professionals en la Direcció General de l'Agència Valenciana de Seguretat i Resposta a les Emergències, destinades a donar suport a la formació complementària, millora i especialització professional de persones titulades superiors en les llicenciatures o graus en Dret, Criminologia, ADE, Psicologia, Pedagogia o Sociologia.  
  
Cinqué. Realització de les pràctiques professionals  
Les pràctiques professionals de les persones becàries es realitzaran indistintament a la seu de l'Institut Valencià de Seguretat Pública i Emergències (IVASPE) a Cheste (València) i/o en la seu de l'Agència Valenciana de Seguretat i Emergències, a la ciutat administrativa 9 d'Octubre de València, i correspon a la persona titular del Servei de Formació en Seguretat i Emergències, dependent de la Direcció General de l'Agència Valenciana de Seguretat i Resposta a les Emergències, la direcció tècnica de les persones becàries quant a les accions formatives i treballs a realitzar.  
  
Sisé. Sol·licitants i requisits  
Caldrà ajustar-se al que disposa l'article 3 del Decret 1/2017, de 23 de gener, del president de la Generalitat, pel qual s'estableixen les bases reguladores per a la concessió de beques per a la realització de pràctiques professionals de persones amb titulació universitària en la Direcció General de l'Agència de Seguretat i Resposta a les Emergències.  
  
Seté. Formalització de les sol·licituds i termini de presentació  
1. Les persones aspirants a obtindre una beca presentaran la sol·licitud exclusivament per via electrònica. Per a això accediran a la seu electrònica de la Generalitat, https://sede.gva.es, clicaran en l'apartat Serveis en línia i buscaran el tràmit de sol·licitud de beca dissenyat amb aquesta finalitat.  
En el dit tràmit s'especificarà l'especialitat o classe de beca a què s'opta, així com el currículum, a fi de poder obtindre l'autobaremació inicial dels mèrits presentats de forma automàtica. Es presentarà una sol·licitud per cada una de les modalitats.  
En cas de presentació de més d'una sol·licitud per a una determinada convocatòria, únicament es tindrà en compte l'última presentada i s'arxivaran les anteriors.  
2. Hi ha un correu d'assistència tècnica, destinat a resoldre qualsevol problema tècnic relacionat amb la presentació electrònica de la sol·licitud esmentada, generalitat\_en\_qvs@fng.vq.  
3. Per a poder realitzar la presentació electrònica a través de la plataforma de tramitació de la GVA, el sol·licitant haurà de disposar de qualsevol dels sistemes de firma electrònica admesos en la seu de la Generalitat i que allí s'indiquen.  
4. El termini de presentació de sol·licituds serà de quinze dies hàbils, comptadors a partir de l'endemà de la publicació de la convocatòria en el Diari Oficial de la Generalitat Valenciana.  
  
Huité. Barem i procediment de concessió  
Els títols II i III del citat Decret 1/2017, de 23 de gener, del president de la Generalitat, regulen el barem per a l'avaluació dels mèrits personals, així com el procediment per a la concessió de les beques objecte de la present convocatòria.  
  
Novena. Duració de les beques  
El període de duració de les beques serà de dotze mesos, des de la data indicada en la resolució de concessió Aquesta resolució serà objecte de publicació en el Diari Oficial de la Generalitat Valenciana. No obstant l'exercici de les beques no podrà començar abans de l'1 de maig de 2017.  
  
Deu. Dotació econòmica individual  
Les beques estan dotades individualment amb una quantitat bruta de 1.000 - (mil euros). Sobre el dit import s'haurà de fer la retenció corresponent a compte de l'Impost sobre la Renda de les Persones Físiques, i les altres que, si és el cas, pogueren correspondre, així com la corresponent cotització a la Seguretat Social en els termes establits en el Reial decret 1493/2011, de 24 d'octubre.  
  
Onze. Resolució de la convocatòria  
1. Vista la proposta motivada de resolució formulada per la comissió de valoració, el director general de l'Agència Valenciana de Seguretat i Resposta a les Emergències dictarà les resolucions que calguen.  
  
2. La resolució de concessió es publicarà en el Diari Oficial de la Generalitat Valenciana, i contindrà la relació de beneficiaris i beneficiàries, i una borsa de reserva prioritzada en funció de la puntuació obtinguda.  
La publicació de l'esmentada resolució produirà els efectes de notificació a les persones interessades, d'acord amb el que disposa capítol 2 del títol III de la Llei 39/2015, d'1 d'octubre, del procediment administratiu comú de les administracions públiques, i s'inserirà la informació corresponent en la seu electrònica o portal institucional de la Generalitat en internet.  
3. El termini màxim per a dictar i notificar la resolució serà de tres mesos, comptadors des de la data de publicació de la convocatòria en el Diari Oficial de la Generalitat Valenciana, sense perjuí que puga ampliar-se en els termes que estableix l??article 32 de la Llei 39/2015, d'1 d'octubre, del procediment administratiu comú de les administracions públiques.  
Conclòs aquest termini sense que s'haja dictat i notificat la resolució expressa, les persones interessades podran entendre desestimades les seues sol·licituds per silenci administratiu, de conformitat amb el que estableix l'article 55 de la Llei 9/2001, de 27 de desembre, de la Generalitat, de mesures fiscals, de gestió administrativa i financera, i d'organització de la Generalitat.  
4. Les resolucions que es dicten esgoten la via administrativa i en contra podrà interposar-se, potestativament, recurs de reposició davant del president de la Generalitat, en el termini d'un mes, comptador des de l'endemà de la publicació de la resolució corresponent, o recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptadors des de l??endemà de la publicació de la resolució corresponent. Tot això sense perjuí de la interposició, per part dels interessats, de qualsevol altre recurs que estimen pertinent.  
  
  
Dotze. Resolució d'incidències  
1. El director general de l'Agència Valenciana de Seguretat i Resposta a les Emergències, per delegació del president de la Generalitat, resoldrà les incidències que es produïsquen durant el període de gaudi d'aquestes, amb un informe previ de la direcció tècnica. Aquesta direcció tècnica podrà proposar que es deixen sense efecte beques concedides, amb audiència prèvia dels interessats, en el cas d'incompliment d'obligacions per part dels becaris o becàries, o quan no realitzaren l'activitat que va motivar la concessió de les beques o deixaren de tindre els requisits necessaris o quan s'incompliren, sense causa que ho justifique, les condicions establides en la present resolució.  
2. La renúncia a la beca suposarà la pèrdua de tots els drets inherents a aquesta i, per tant, el seu import deixarà de percebre's a partir d'aqueix moment.  
3. La concurrència d'alguna de les causes previstes en l'article 37 de la Llei 38/2003, de 17 de novembre, general de subvencions, donarà lloc a la rescissió de la beca concedida, amb pèrdua, total o parcial, del dret al cobrament d'aquesta.  
4. En els supòsits previstos en l'article 37 de la Llei 38/2003, de 17 de novembre, general de subvencions, així com quan s'incórrega en algun dels casos d'incompatibilitat amb la beca expressament previstos en aquesta convocatòria, procedirà el reintegrament de la quantitat percebuda i l'exigència de l'interés de demora corresponent des del moment del pagament de la beca fins a la data en què s'acorde la procedència del reintegrament.  
En la tramitació del procediment de reintegrament es garantirà, en tot cas, el dret d'audiència a la persona interessada.  
  
Tretze. Recursos  
Contra aquesta resolució que posa fi a la via administrativa, de conformitat amb el que estableix l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Potestativament recurs de reposició davant de la Presidència de la Generalitat, en el termini d'un mes, comptador des de l'endemà de la publicació d'aquesta resolució en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 36/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
b) Directament recurs contenciós administratiu davant dels jutjats contenciosos administratius en el termini de 2 mesos, comptadors a partir de l??endemà de la publicació de la present resolució en el Diari Oficial de la Generalitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjuí que els interessats puguen interposar qualsevol altra via que estimen oportuna.  
  
València, 9 de març de 2017.- El president de la Generalitat (R 12.02.2016, del president de la Generalitat, DOCV 17.02.2016), el director general de l'Agència Valenciana de Seguretat i Resposta a les Emergències: José M. Ángel Batalla.